Med Fireline har du den fordel over en almindelig monofil line at diameteren er væsentlig tyndere, samtidig med at dens brudstyrke er høj. Fordelen ved dette er at du vil kunne kaste længere, da linen nemmere glider af spolen, og der er mindre friktion i øjerne.
Derudover er fusionslinen/Firelinen en del stivere end de almindelige flettede liner, hvilket gør den nemmere at bruge, og stiller mindre krav til lineoplægget på dit fiskehjul.
Fireline er en meget alsidig line som kan bruges til de fleste typer fiskeri, både i sø, å og på kysten, og er lavet til kastefiskeri.